คาดหุ้นไทย21มิ.ย.บวกตามเอเชีย
นักวิเคราะห์คาดหุ้นไทยบวกตามตลาดเอเชีย หลังได้รับแรงหนุนจากราคาน้ำมัน-สินค้าโภภัณฑ์ปรับขึ้น รวมทั้งดุลการค้างวดพ.ค.ที่ออกมาดี
21 มิ.ย. 2553

นักวิเคราะห์คาดหุ้นไทยบวกตามตลาดเอเชีย หลังได้รับแรงหนุนจากราคาน้ำมัน-สินค้าโภภัณฑ์ปรับขึ้น รวมทั้งดุลการค้างวดพ.ค.ที่ออกมาดี
นายเทิดศักดิ์ ทวีธีระธรรม ผอ.ฝ่ายวิเคราะห์หลักทรัพย์ บริษัทหลักทรัพย์ เอเซีย พลัส จำกัด กล่าวว่า แนวโน้มดัชนีตลาดหลักทรัพย์ในวันนี้ (21มิ.ย) น่าจะปรับตัวขึ้นในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่ปรับตัวขึ้น เนื่องจากได้รับแรงหนุนจากราคาน้ำมันได้ปรับตัวสูงขึ้น และราคาสินค้าโภคภัณฑ์ที่ขยับขึ้น ขณะที่ปัจจัยในประเทศก็มีตัวเลขดุลการค้างวดเดือนพ.ค.ที่ออกมาดีสอดรับกับผลจากการส่งออกที่เติบโตมาก
อย่างไรก็ตาม เมื่อดัชนีวิ่งขึ้นมาแถวแนวต้านที่ 795-800 จุด ก็อาจจะมีแรงขายทำกำไรออกมาได้ เนื่องจากตลาดยังคงให้ความกังวลเกี่ยวกับปัญหาในยุโรปอยู่ โดยมีแนวรับอยู่ที่ 780 จุด